karo Rina, kakang adi kuwi duwe bakat lan kesenengan nggambar. Dina Rebo kepungkur bapak lagi wae mundhutake pulas crayon anyar saka toko buku Sumber Kaweruh. Tangane wis gatelen selak kepengin nyoba nggunakake. Nanging minggu iki ulangan sekolah pirang-pirang. Jare nggo ngisi biji rapot. Durung latihan pramuka ing wayah sore. Dadine ya kepeksa diampet dhisik pepinginane. Amarga yen nggambar, pikirane ora los, kegubel maneka warna tugas sing kudu dirampungi, olehe nggambar ora bisa konsentrasi, asile kurang apik, ora bisa gawe marem. Kamangka yen wis dikandhani sesuk arep ulangan, dina sadurunge kudu wis mempeng sinau supaya bisa nguwasani wulangan sing arep kanggo ulangan.